Josef Kliment

Josef Kliment – (* 6. apríl 1859, Chlumec nad Cidlinou, Česko – † 11. marec 1927, Německý Brod, Česko) – menej známy učiteľ, prírodovedec a entomológ – koleopterológ.

 Biografia 
Bol žiakom Jaroslava Vrchlického. Maturoval 19. júna 1880 na učiteľskom ústave v Prahe. Po svojich štúdiách za učiteľa pôsobil na školách v Žehuni, Nymburku, Polné (v rokoch 1887/1888). Dňa 7. decembra 1887 bol preložený na meštiansku školu v Německém Brodě, kde sa stal 10. marca 1919 jej riaditeľom. Zároveň bol ustanovený aj riaditeľom "Živnostenské školy pokračovací". V roku 1926 ho ťažká choroba prinútila obmedziť svoje pôsobenie a spravoval potom už len „pokračovací školu“. V Německém Brodě bol dlhoročným jednateľom „Hospodářského spolku“ a redaktorom „Zpráv hospodářských“. Usiloval sa o povznesenie vidieku na Českomoravskej vrchoviny. Bol tiež prvým a dlhoročným predsedom rybárskeho spolku (v rokoch 1897 – 1922), zasadal vo výbore „Občanské záložny“. (V Německém Brodě, v Husově ulici, postavil vilu, ktorú po prvej svetovej vojne kúpil MUDr. Pavel Trnka. Ve vile býval od roku 1968 bývalý želivský opát Bohumil Vít Tajovský, ktorý bol väznený v súvislosti s tzv. “číhošťským zázrakem”.). Josef Kliment zomrel roku 1927 a pochovaný je na: „hřbitově u sv. Vojtěcha“ v Havlíčkovom (vtedy Nemeckom) Brode v Česku, kde i zomrel.

Jeho syn Josef Kliment ml. (1901 – 1978) bol v rokoch 1938 – 1944 poradcom prezidenta Emila Háchu a ku koncu vojny prezidentom Najvyššieho správneho súdu v protektoráte Böhmen und Mähren (v roku 1947 bol odsúdený na doživotie,v roku 1960 bol amnestovaný).

 Entomologické aktivity 
V svojej mimopracovnej dobe sa skoro po celý svoj život zaoberal štúdiom a zberom chrobákov. Svoj entomologický prieskum prevádzal hlavne v okolí miest svojho pracovného pôsobenia, hlavne v okolí Nemeckého Brodu a na Českomoravskej vrchovine. Je známy ako priateľ slovenského buditeľa a múzejníka Andreja Kmeťa. Patril k popredným českým entomológom. Preštudoval život hmyzu na území Čiech a svoj výskum zhrnul do diela: "Čeští brouci". Je autorom aj odborného názvoslovia u mnohých tu popisovaných jedincov z radu chrobákov. V roku 1899 dokončil a vydal svoje už spomínané gigantické dielo: „Čeští brouci“, ktoré obsahuje popis 5181 druhov chrobákov z Čiech, Moravy a Sliezska, ktoré svojim obsahom má doteraz význam hlavne vďaka 2481 litografickým vyobrazeniam chrobákov, ktorí boli kreslení najskôr autorom knihy a potom aj entomológom – profesorom Vladimírem Zoufalom z Prostějova. Autor sa tu snažil všetkým druhom z územia Čiech dať české názvy, ktoré u mnohých druhov vychádzali aj zo zaužívaných mien, inokedy však boli umelé až násilné. Aj napriek tejto skutočnosti treba túto obrovskú prácu Josefa Klimenta v svojej dobe oceniť i pre územie Slovenska, lebo slúžila ako určovacia príručka i pre slovenských entomológov.

Josef Kliment bol od roku 1900 členom Klubu přírodovědeckého v Prahe. V rokoch 1921 - 1926 bol za ČSR uvedený v Entomologische Adressbuch A. Hoffmana vo Viedni.

 Zdroje informácií o autorovi 
 Ottův slovník naučný nové doby: 1934, Dodatky III/1: (Is – Ko), (Kliment, J.: p. 554). 
 Derksen, W. & Scheiding, U. 1965: Index Litteraturae Entomologicae. Serie II: Die Welt-Literatur über die gesamte Entomologie von 1864 bis 1900. F - L - Deutsche Akademie der Landwirtschaftswissenschaften zu Berlin II, 1 - 678, p. 495. 
 Vacek, J.: 1998, Učitel Josef Kliment, Polensko č. 1 / 1998, p. 10 – 11.
 Koleška, Z.: 1984, Seznam biografií čs. entomologů. 6. [Klapálek – Kotouč]. In: Zprávy čs. spol. ent., ČSAV, 20, 169 – 206, Tab. 14 – 15: p. 179 – 180. 
 Groll, E. K. [ed.]: 2006, Entomologen der Welt (Biographien, Sammlungsverbleib). Datenbank 2. Version, DEI im ZALF e. V.: „Kliment Josef“: (internet).

 Bibliografia 
 Kliment, J.: 1899, Čeští brouci. Dílo o broucích Čech, Moravy a Slezska. (Přírodopis brouků střední Evropy). Obsahuje 69 radov, 251 čeľadí, 1002 rodov, 5181 druho (odrodov a odchýliek). So 2481 vyobrazenými chrobákmi na 46 farebných tabuliach, 4 litografovanými tabuľkami k časti všeobecné. Obrazy maľoval Vladimír Zoufal. Německý Brod: Vlastným nákladom spisovateľa, 811 pp.

Kategória:Českí entomológovia
Kategória:Koleopterológovia
Kategória:Narodenia v 1859
Kategória:Úmrtia v 1927